open-index/open-wikipedia-markdown huggingface dataset:
నయన తార

**నయన తార** కేరళకు చెందిన దక్షిణ భారతీయ సినిమా నటీమణి.

## నేపధ్యము
నయనతార 1984 నవంబరు 18 బెంగళూరులో పుట్టింది. తల్లిదండ్రులు కురియన్ కొడియట్టు, ఒమన్ కురియన్. మలయాళీ సిరియన్ క్రిస్టియన్ ఫ్యామిలీకి చెందిన నయన్ విద్యాభ్యాసం వివిధ రాష్ట్రాల్లో జరిగింది.

## నట జీవితము
కాలేజీ రోజుల నుంచే మోడలింగ్ చేసే నయన్‌ను చూసిన మలయాళీ డైరెక్టర్ సత్యన్ అంతిక్కాడ్ 'మనస్సినక్కరే' అనే సినిమాలో హీరోయిన్‌గా ఆమెకు తొలి ఛాన్స్ ఇచ్చాడు. ముందు సినిమాల్లోకి వెళ్లద్దనుకున్నా కేవలం ఒక్క సినిమాలో చేద్దామనుకొని కెరీర్ ప్రారంభించింది నయనతార. ఆ తర్వాత 'విస్మయతుంబట్టు', 'తస్కర వీరన్', 'రాప్పకల్' వంటి సినిమాల్లో మోహన్‌లాల్, మమ్ముట్టి వంటి పెద్ద హీరోలతో చేసింది.

తర్వాత తమిళంలో 'అయ్య', 'చంద్రముఖి', 'గజిని' వంటి సినిమాల్లో నటించింది. తెలుగులో చేసిన 'లక్ష్మీ', 'బాస్' చిత్రాలు ఆమెకు మంచి పేరు తీసుకొచ్చాయి. 2006లో రిలీజైన 'ఈ', 'వల్లభ' సినిమాలు కుర్రకారులో ఆమెకు మంచి క్రేజ్ తీసుకొచ్చాయి. తర్వాత అజిత్‌తో కలిసి చేసిన 'బిల్లా' సినిమా ఆమెకు సెక్సీయెస్ట్ హీరోయిన్‌గా పేరు తెచ్చిపెట్టింది. తెలుగు, తమిళంలో ఎన్నో సూపర్ హిట్ సినిమాల్లో నటించింది నయన్.. బాపు చిత్రం 'శ్రీరామరాజ్యం'లో సీతగా నటించి, ప్రేక్షకుల హృదయాల్లో చెరగని ముద్ర వేసింది. ఈ సినిమాకు గాను 'ఫిల్మ్‌ఫేర్', 'నంది' అవార్డులు ఆమెను వెతుక్కుంటూ వచ్చాయి.
## వ్యక్తిగత జీవితము
సినిమాలే కాదు. వ్యక్తిగత విషయాలతోనూ వార్తల్లో నిలిచింది ఈ నటి. మొదట్లో వల్లవన్ షూటింగ్ సమయంలో ఆ సినిమా డైరెక్టర్, తన సహనటుడు శింబుతో ఆమె ప్రేమలో ఉందంటూ వార్తలొచ్చాయి. అయితే కొద్దిరోజుల తర్వాత నయన్ తాను శింబుతో విడిపోయినట్టు వెల్లడించింది. ఆయన సినిమాల్లో తానిక నటించనని తేల్చిచెప్పేసింది. తర్వాత 'విల్లు' షూటింగ్ సమయంలో ప్రభుదేవాతో తాను ప్రేమలో ఉన్నట్టు వార్తలొచ్చాయి. దీనిపై 2010లో ప్రభుదేవా స్పందిస్తూ తామిద్దరం పెళ్ళి చేసుకోబోతున్నామని ప్రకటించారు. పెళ్ళి కోసం సినిమా కెరీర్‌కు ఫుల్‌స్టాప్ పెట్టింది నయన్. అయితే ఆ తర్వాత 2012లో తామిద్దరం విడిపోయామని ప్రకటించింది నయనతార. సిరియన్ క్రిస్టియన్ అయిన ఆమె 2011లో హిందూ మతాన్ని స్వీకరించింది. ఆమె తమిళంలో నిర్మించిన కూళంగల్ (పెబెల్స్‌) సినిమా 2022లో జరిగే 94వ ఆస్కార్‌ పోటీలకు భారతదేశం తరఫున ‘బెస్ట్‌ ఇంటర్నేషనల్‌ ఫీచర్‌ ఫిల్మ్‌’ కేటగిరిలో ఎంట్రీ అందుకుంది.

## వివాహం
నయనతార వివాహం నటి విఘ్నేష్ శివన్తో 2022 జూన్ 9న మహాబలిపురంలోని షెరటాన్ గ్రాండ్ రిసార్ట్​లో జరిగింది.వీరి వివాహానికి రజినీకాంత్, అజిత్, షారుఖ్ ఖాన్, బోనీ కపూర్, దర్శకుడు అట్లీ, రాధిక శరత్‌కుమార్, విజయ్​ సేతుపతి, కార్తి తదితరులు హాజరయ్యారు. నయన్ విఘ్నేష్ ల నిశ్చితార్థం 2021 మార్చి 25న జరిగింది. వారికీ సరోగసీ ద్వారా ఈ దంపతులకు ఇద్దరు పిల్లలు ఉయిర్, ఉలగం ఉన్నారు.

## సినిమా

## నిర్మాత

## పురస్కారాలు

* 2011: నంది ఉత్తమ నటీమణులు - శ్రీరామరాజ్యంలో సీతగా ప్రదర్శించిన అధ్బుత నటనకు లభించింది.
* 2011: '''సైమా అవార్డులు''' - ఉత్తమ నటి (శ్రీరామరాజ్యం)

## మూలాలు

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
వర్గం:1984 జననాలు
వర్గం:జీవిస్తున్న ప్రజలు
మర్వన్ ఆటపట్టు

**మర్వన్ ఆటపట్టు** (Marvan Samson Atapattu) 1970, నవంబర్ 22న శ్రీలంక లోని కలుతరలో జన్మించాడు. ఇతడు శ్రీలంకకు చెందిన మాజీ క్రికెట్ కెప్టెన్.  ఇండియన్ క్రికెట్ లీగ్లో ఢిల్లీ జెట్స్ జట్టుకు కెప్టెన్‌గా వ్యవహరిఛాడు.
## క్రీడా జీవితం
ఆతపట్టు నవంబర్ 1990లో టెస్ట్ క్రికెట్‌లో ఆరంగేట్రం చేసాడు. ప్రారంభంలో అంతర్జాతీయ క్రికెట్‌లో అతని ఆటతీరు ఏ మాత్రం ఆశాజనకంగా లేదు. తొలి 6 ఇన్నింగ్సులలో 5 డకౌట్లు మరో ఇన్నింగ్సులో 1 పరుగు సాధించాడు. దేశవాళి పోటీలలో టన్నులకొద్ది పరుగులు సాధించే ఆటపట్టు ఆ తరువాత 11 ఇన్నింగ్సులలో అత్యధిక స్కోరు 29 మించలేకపోయాడు. అతని 10వ టెస్టులో భారత్ పై ఎట్టకేలకు తొలి సెంచరీని నమోదుచేశాడు. అప్పటికి టెస్ట్ క్రికెట్‌లో ఆరంగేట్రం చేసి 7 సంవత్సరాలు కావడం గమనార్హం. 22 మ్యాచ్‌లు పూర్తయ్యేసరికి డకౌట్లలో, పేరౌట్లలో (రెండు ఇన్నింగ్సులలోనూ సున్నాకే ఔట్ కావడం) టాప్ ఆర్డర్ బ్యాట్స్‌మెన్‌గా రికార్డు సాధించాడు!

## టెస్ట్ క్రికెట్ గణాంకాలు
క్రమక్రమంగా పట్టు సాధించి మొత్తంపై 89 టెస్టులలో 5502 పరుగులు సాధించాడు. అందులో 16 సెంచరీలు, 16 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 249 పరుగులు. 
## వన్డే క్రికెట్ గణాంకాలు
ఆటపట్టు 268 వన్డేలలో 37.57 సగటుతో 8529 పరుగులు సాధించాడు. అందులో 11 సెంచరీలు, 59 అర్థసెంచరీలు ఉన్నాయి. వన్డేలలో అతడి అత్యధిక స్కోరు 132 (నాటౌట్). 
## ప్రపంచ కప్ క్రికెట్
ఆటపట్టు 4 సార్లు ప్రపంచ కప్ క్రికెట్ పోటీలలో ప్రాతినిధ్యం వహించాడు. తొలిసారిగా శ్రీలంక విజయం సాధించిన 1996లో, ఆ తరువాత 1999, 2003, 2007లలో కూడా శ్రీలంక క్రికెట్ జట్టుకు ప్రాతినిధ్యం వహించాడు.

వర్గం:1970 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ కెప్టెన్లు
వర్గం:జీవిస్తున్న ప్రజలు
బి. సరోజా దేవి

**బి. సరోజాదేవి** (1938 జనవరి 07 - 2025 జులై 14), ఒక ప్రసిద్ధ దక్షిణభారత చలనచిత్ర నటి. పద్మభూషణ్అవార్డు గ్రహీత. అనేక తెలుగు, కన్నడ, తమిళ సినిమాలలో నటించింది. 1955లో హొన్నప్ప భాగవతార్ నిర్మించిన *మహాకవి కాళిదాస* అనే కన్నడ సినిమాతో ఈమె సినిమా రంగంలో ప్రవేశించింది. హిందీ, తెలుగు, తమిళ, కన్నడ భాషల్లో అగ్రకథానాయకుల సరసన సుమారు 180 పైగా చిత్రాలలో నటించింది.

## జీవితం
బి. సరోజాదేవి 1942, జనవరి 7న కర్ణాటక రాష్ట్రం, బెంగుళూరులో జన్మించింది. ఈమె తండ్రి బైరప్ప పోలీసు ఉద్యోగి. తల్లి రుద్రమ్మ. సరోజకు ముగ్గురు అక్కయ్యలు. పార్వతి, కమల, సిద్ధలింగాంబికె. బైరప్పకు నాటకాలంటే ఇష్టం. నాటక సంస్థలో చేరి నటించే వాడు. అప్పుడప్పుడూ సరోజా దేవితో నటింపజేసి చూసుకుని మురిసిపోయేవాడు.

## కుటుంబం

100 సినిమాలకు పైగా నటించి మంచి స్థాయిలో ఉండగా ఈమెకు శ్రీహర్ష అనే వ్యక్తితో వివాహం జరిగింది. అప్పట్లో ఆయన జర్మనీలో సీమెన్స్ సంస్థలో పనిచేసేవాడు. వీరికి ఇద్దరు కూతుర్లు భువనేశ్వరి, ఇందిరా పరమేశ్వరి, ఒక కొడుకు గౌతం రామచంద్ర. అయితే, భర్త శ్రీహర్ష, పెద్ద కూతురు భువనేశ్వరి మరణించారు.

## సినిమాలు
ఓ నాటకంలో ఆమె ప్రదర్శనను తిలకించిన కన్నడ దర్శక నిర్మాత కన్నప్ప భాగవతార్ ఆమెకు 13 ఏళ్ళ వయసులో కాళిదాసు సినిమాలో అవకాశం ఇచ్చాడు. తర్వాత ఆమెకు మరిన్ని అవకాశాలు రావడం మొదలుపెట్టాయి. మకాం మద్రాసుకు మారింది. తెలుగులో ఆమెకు వచ్చిన మొదటి అవకాశం పెళ్ళి సందడి. కానీ పాండురంగ మహాత్యం ముందుగా విడుదలైంది.

తమిళంలో ఆమె నటించిన *ఇరంబుతిరై* అనే సినిమా హిందీలో *పైగా* అనే పేరుతో పునర్నిర్మించారు. అప్పుడే ఆమెకు దిలీప్ కుమార్ తో పరిచయం ఏర్పడింది. తర్వాత ఆమెకు అనేక హిందీ సినిమాల్లో కూడా అవకాశం వచ్చింది. ఎల్. వి. ప్రసాద్ తీసిన *ససురాల్* సినిమాతో ఆమెకు మంచి పేరు వచ్చింది. ఉత్తరాది పత్రికలు ఆమెను *మద్రాస్ కా సుందర్ తారా* అని అభివర్ణించాయి.

హిందీలో దిలీప్ కుమార్, సునీల్ దత్, రాజేంద్ర కుమార్, తమిళంలో ఎం. జి. ఆర్, శివాజీ గణేశన్, జెమిని గణేశన్, తెలుగులో ఎన్. టి. ఆర్, ఎ. ఎన్. ఆర్ లాంటి అగ్ర కథానాయకుల సరసన నటించింది.

## నటించిన కొన్ని తెలుగు చిత్రాలు

* పాండురంగ మహత్యం - 1957
* భూకైలాస్ - 1958
* పెళ్ళి సందడి - 1959
* పెళ్ళి కానుక - 1960
* సీతారామ కళ్యాణం - 1961
* జగదేకవీరుని కథ - 1961
* ఇంటికి దీపం ఇల్లాలే - 1961
* మంచి చెడు - 1963
* శ్రీకృష్ణార్జున యుద్ధం - 1963
* దాగుడు మూతలు - 1964
* ఆత్మబలం - 1964
* అమరశిల్పి జక్కన్న - 1964
* ప్రమీలార్జునీయం - 1965
* శకుంతల - 1966
* రహస్యం - 1967
* భాగ్యచక్రం - 1968
* ఉమా చండీ గౌరీ శంకరుల కథ - 1968
* విజయం మనదే - 1970
* మాయని మమత - 1970
* పండంటి కాపురం - 1972
* మాతృమూర్తి - 1972
* శ్రీరామాంజనేయ యుద్ధం - 1975
* దాన వీర శూర కర్ణ - 1978
* అర్జున గర్వభంగం - 19779
* యమధర్మరాజు -1990
* అల్లుడు దిద్దిన కాపురం - 1991

## పురస్కారాలు
* పద్మభూషణ్
* ఎన్. టి. ఆర్ పురస్కారం
## మరణం
బి.సరోజాదేవి వృద్ధాప్య సమస్యతో బాధపడుతూ బెంగళూరు యశ్వంతపుర మణిపాల్‌ ఆస్పత్రిలో చేరి చికిత్స పొందుతూ 2025 జులై 14న మరణించింది.

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:పద్మభూషణ పురస్కారం పొందిన మహిళలు
వర్గం:కళైమామణి పురస్కార గ్రహీతలు
వర్గం:1942 జననాలు
వర్గం:2025 మరణాలు
పారా

**పారా** దీనినే **జుజ్** (అరబ్బీ : جزء, బహువచనం اجزاء *అజ్ జా*) అర్థం "భాగము". ఖురాన్ను 30 భాగాలుగా విభజించారు. ప్రతిభాగం దాదాపు సమానంగావుండేటట్టు చూశారు. ఈవిధంగా భాగీకరించడము వలన ఒక నెలలో పఠించడానికి అనువుగావుంటుంది, ముఖ్యంగా రంజాన్ మాసంలో. రంజాన్ నెలలో తరావీహ్ నమాజులు చదువుతారు, ఈనమాజులలో ప్రతిరోజు ఒక ఖురాన్ భాగాన్ని (పారా లేక జుజ్) పఠిస్తారు. ప్రతి 'జుజ్' రెండు *హిజ్బ్* (హిజ్బ్ లేదా అహ్ జబ్ లలో) విభజింపబడివుంటుంది. ఖురాన్ లోని *పార-యె-అమ్మా* 30వ పారా. ఇందు 78 నుండి 114 సూరాలు గలవు. చాలా చిన్నసూరాలు గల ఈ పారా పఠించడానికి చాలా సులభం. సాధారణంగా నమాజ్ లలో వీటిని పఠిస్తారు. దీనిలోని సూర-ఎ-ఫాతిహా ప్రారంభించి పిల్లలకు 'పార-యె-అమ్మా' ప్రథమంగానేర్పిస్తారు.

## మూలాలు
*
* https://web.archive.org/web/20080402100512/http://www.ajmalbeig.addr.com/isl_quran_paras.htm

వర్గం:ఖురాన్
సుష్మితా సేన్

**సుష్మితా సేన్** (ఆంగ్లం: Sushmita Sen) 1994లో విశ్వ సుందరి (Miss Universe) పోటీలో విజేతగా ఎన్నుకొనబడి ప్రసిద్ధికెక్కింది. ఈమె కొన్ని హిందీ, తమిళ, తెలుగు సినిమాలలో నటించింది. ఈమె 1975 నవంబరు 19న హైదరాబాదులో జన్మించింది. ఈమె మాతృభాష బెంగాలీ. తండ్రి షుబీర్ సేన్ భారత వాయు సేనలో వింగ్ కమాండర్‌గా పనిచేశాడు. తల్లి శుభ్రా సేన్ ఒక ఫ్యాషన్ డిజైనర్. హైదరాబాదులో జన్మించిన సుష్మిత విద్యాభ్యాసం ఢిల్లీలో సాగింది. 1994లో తన 18వ యేట భారత సుందరి పోటీలలో సుష్మిత మొదటి స్థానం గెలుచుకొంది. అప్పుడు రెండవ స్థానం పొందిన ఐశ్వర్య రాయ్ అదే సంవత్సరం ప్రపంచ సుందరి పోటీలో మొదటి స్థానం పొందింది. ఆ విధంగా ఒకే సంవత్సరం ఇద్దరు భారతీయ వనితలు "ప్రపంచ సుందరి", "విశ్వ సుందరి" పోటీలలో మొదటి స్థానాలు సంపాదించారు.

సుష్మితా సేన్ చేసిన సామాజిక సేవా కార్యక్రమాలకు గుర్తింపుగా 2013లో మదర్ థెరిసా అంతర్జాతీయ అవార్డు పొందింది.

## సుస్మితా సేన్ నటించిన తెలుగు చిత్రాలు
* రక్షకు
*
*
*
*
*
* డు
## మూలాలు

## బయటి లింకులు

వర్గం:తెలుగు సినిమా నటీమణులు
వర్గం:1975 జననాలు
వర్గం:జీవిస్తున్న ప్రజలు
వర్గం:విశ్వ సుందరి విజేతలు
వర్గం:హిందీ సినిమా నటీమణులు
వర్గం:ఫిలింఫేర్ అవార్డుల విజేతలు
వర్గం:పశ్చిమ బెంగాల్ వ్యక్తులు
సరిత

**సరిత** దక్షిణ భారతీయ సినిమా నటీమణి. మరో చరిత్ర సినిమాతో బాగా పేరొందిన ఈమె సుమారు 160 చిత్రాలలో నటించింది. 

## వ్యక్తిగత జీవితం
తమిళం, తెలుగు, మలయాళం భాషల్లో నాయకిగా నటించి పేరు గాంచిన సరిత.. మలయాళ నటుడు ముఖేష్‌ను ప్రేమించి పెళ్లాడింది. వీరికి ఇద్దరు కొడుకులు కూడా ఉన్నారు. కొంత కాలం తరువాత సరిత, ముఖేష్ మధ్య అభిప్రాయబేధాలు తలెత్తాయి. ఫలితం విడాకులకు దారి తీసింది. 2009లో ముఖేష్ సరిత నుంచి వివాహ రద్దు కోరుతూ చెన్నై కుటుంబ సంక్షేమ కోర్టులో పిటీషన్ దాఖలు చేశారు. సుదీర్ఘ కాలం సాగిన ఈ కేసు విచారణ రెండేళ్ల క్రితం ముఖేష్, సరితకు విడాకులు మంజూరు చేస్తూ తీర్పు నిచ్చింది.దీంతో ముఖేష్.. మిధుల అనే ఆమెను రెండో వివాహం చేసుకున్నారు. అయితే వీరి వివాహం చెల్లదంటూ నటి సరిత కేరళ, కొచ్చిలోని కుటుంబ సంక్షేమ కోర్టులో పిటీషన్ దాఖలు చేశారు. అందులో ఆమె పేర్కొంటూ చెన్నై కోర్టులో ముఖేష్ వివాహ రద్దు కోరుతూ వేసిన పిటీషన్‌పై విచారణ జరిగే సమయంలో తాను దుబాయిలో ఉన్నానన్నారు. దీంతో కోర్టు జారీ చేసిన నోటీసులను తాను అందుకోలేకపోయానని వివరించారు. తాను కోర్టుకు హాజరు కాకపోవడంతో కోర్టు విడాకులు మంజూరు చేస్తూ ఉత్తర్వులు జారీ చేసిందన్నారు.అందువలన ముఖేష్ రెండో వివాహం చెల్లదని తీర్పు ఇవ్వవలసిందిగా కోరుతున్నట్లు పేర్కొన్నారు. ఈ కేసు విచారణ సందర్భంగా సరిత, ముఖేష్‌లిద్దరూ 2015 మార్చి 4, గురువారం కొచ్చి కుటుంబ సంక్షేమ కోర్టుకు హాజరయ్యారు. 
## ఇతర విశేషాలు
* ఈమె నటిగానే కాక డబ్బింగ్ కళాకారిణిగా కూడా రాణించింది.

## పురస్కారాలు
### ఫిలిం ఫేర్ పురస్కారాలు
* 1980 – ఫిలింఫేర్ ఉత్తమ నటి పురస్కారం – తమిళం లో వండిచక్కరం 
* 1982 – ఫిలింఫేర్ ఉత్తమ నటి పురస్కారం – కన్నడం లో హోసా బెలాకు 
* 1984 – ఫిలింఫేర్ ఉత్తమ నటి పురస్కారం – తమిళం లో అచామిలై అచామిలై 
* 1985 - ఫిలింఫేర్ ఉత్తమ నటి పురస్కారం – కన్నడం లో ముగిల మల్లిగె 
* 1986 - ఫిలింఫేర్ ఉత్తమ నటి పురస్కారం – కన్నడం లో మౌన గీతె 
* 1989 - ఫిలింఫేర్ ఉత్తమ నటి పురస్కారం – కన్నడం లో సంక్రాంతి 

### నంది పురస్కారాలు
* 1982- స్పెషల్ జ్యూరీ పురస్కారం - ఉత్తమ నటి - కోకిలమ్మ
* 1997 – ఉత్తమ డబ్బింగ్ కళాకారిణి - *[[మా ఆయన బంగారం]]* 
* 1999 – ఉత్తమ డబ్బింగ్ కళాకారిణి - *[[అంతఃపురం]]*
* 2004 – నంది స్పెషల్ జ్యూరీ పురస్కారం - *[[అర్జున్]]*

### తమిళనాడు రాష్ట్ర పురస్కారాలు
* తమిళనాడు రాష్ట్రం నుండి కలైమణి పురస్కారం 
* 1979 – ఉత్తమ నటి పురస్కారం - *Oru Vellaadu Vengaiyagiradhu*
* 1982 – ఉత్తమ నటి పురస్కారం - *[[Agni Sakshi (1982 film)|Agni Sakshi]]*
* 1988 – ఉత్తమ నటి పురస్కారం - *Poo Pootha Nandavanam*

### కర్ణాటక రాష్ట్ర పురస్కారాలు
*1989-ఉత్తమ నటి పురస్కారం - Sankranthi
## నటించిన చిత్రాలు
### తెలుగు
*అర్జున్
* కోకిల (1990) 
* సత్యాగ్రహం (1987)
* అమ్మ కావాలి (1985)
* అనురాగబంధం (1985) 
* బాల యేసు (1984)
* కాంచన గంగ (1984)
* ప్రేమసాగరం (1983)
* తోడు నీడ (1983) 
* కోకిలమ్మ (1983)
* భాగ్యలక్ష్మి (1983)
* చందమామ (1982)
* కలహాల కాపురం (1982)
* శ్రీరస్తు శుభమస్తు (1981)
* రామదండు (1981)
* తొలికోడి కూసింది (1981)
* ఆడాళ్లూ మీకు జోహార్లు (1981) 
* అత్తగారి పెత్తనం (1981)
* గూటిలోని రామచిలక (1980) 
* విజయ (1979)
* గుప్పెడు మనసు (1979)
* ఇది కథ కాదు (1979)
* మరో చరిత్ర (1978)

## మూలాలు

## బయటి లింకులు
*ఐ.ఎమ్.బి.డి.లో సరిత పేజీ, బయోగ్రఫీ.

వర్గం:తెలుగు సినిమా నటీమణులు
వర్గం:1964 జననాలు
వర్గం:నంది ఉత్తమ డబ్బింగు కళాకారిణులు
వర్గం:జీవిస్తున్న ప్రజలు
వర్గం:డబ్బింగ్ కళాకారులు
కోవై సరళ

**కోవై సరళ** దక్షిణ భారత సినీనటి. తమిళ, తెలుగు, కన్నడ, మలయాళ భాషల్లో సుమారు 900కి పైగా చిత్రాల్లో నటించింది. తమిళనాడు రాష్ట్ర ప్రభుత్వం ప్రకటించే ఉత్తమ హాస్యనటి పురస్కారాలను మూడు సార్లు అందుకున్నది. ఆంధ్రప్రదేశ్ ప్రభుత్వం తరపున *[[ఓరి నీ ప్రేమ బంగారం కానూ|ఓరి నీప్రేమ బంగారం కానూ]] (2003)* అనే సినిమాకు నంది ఉత్తమ హాస్యనటి పురస్కారం అందుకున్నది.
## జీవితం
కోవై సరళ తమిళనాడులోని కోయంబత్తూరులో ఒక మలయాళీ కుటుంబంలో ఏప్రిల్ 7, 1962న జన్మించింది. చిన్నప్పుడు ఎంజీఆర్ సినిమాలు చూసి నటనపై ఆసక్తి పెంచుకొన్నది. చదువు పూర్తయిన తర్వాత తండ్రి, సోదరి ప్రోత్సాహంతో సినీ పరిశ్రమలో అడుగు పెట్టింది.

ఆమె తొమ్మిదో తరగతిలో ఉండగా విజయ కుమార్, కె.ఆర్. విజయ సరసన *వెల్లి రథం* అనే సినిమాలో మొట్టమొదటి సారిగా కనిపించింది. పదో తరగతిలో ఉండగా *ముంధనై ముడిచ్చు* అనే సినిమాలో 32 ఏళ్ళ గర్భిణిగా నటించింది.
రెండు సంవత్సరాల తరువాత *చిన్నవీడు* అనే సినిమాలో భాగ్యరాజా పాత్రకు తల్లిగా 65 ఏళ్ళ మహిళ పాత్రలో నటించింది.

ఆమె సినిమాల్లోనే కాకుండా కొన్ని టీవీ కార్యక్రమాల్లో కూడా కనిపించింది. ఈమె అవివాహిత.

## కోవై సరళ నటించిన తెలుగు చిత్రాలు
* సీతా పయనం (2026)
* సెంబి (2022)
*కిక్ 2 (2015)
*గ్రీకు వీరుడు (సినిమా) (2013)
* హీరో (2008)
*సందడే సందడి
*ముంబాయి ఎక్స్‌ప్రెస్ (2005)
*విద్యార్థి (2004)
* మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
*ఎలా చెప్పను
*దేశముదురు
* రామ్మా! చిలకమ్మా (2001)
*శ్రీరామచంద్రులు (2003)
*ఎంత బావుందో! (2002)
* ఫూల్స్ (2003)
* డబుల్స్ (2001)
* అక్కా బావెక్కడ (2001)
* అరకు రోడ్ లో (2016)
*  ముసలోడికి దసరా పండుగ
*  కాంచన 2
* గరగాట గోపయ్య (1989)
* సూర్యోదయం (1989)

## అవార్డులు
# ఉత్తమ హాస్యనటి - నంది పురస్కారం - ఓరి నీప్రేమ బంగారం కానూ (2003)

## మూలాలు


వర్గం:తెలుగు సినిమా నటీమణులు
వర్గం:నంది ఉత్తమ హాస్యనటీమణులు
వర్గం:తమిళ నటులు
లక్ష్మీ రాయ్

**లక్ష్మీ రాయ్** (మే 5, 1989) ఒక భారతీయ సినీ నటి. ఈమె బెల్గాం, కర్నాటక లో జన్మించింది.

లక్ష్మి దక్షిణ భారత చిత్రాలలో ఎక్కువగా తమిళం,  మలయాళ భాషలలో నటించింది. సినిమా రంగంలోకి రాకముందు ఆమె మోడల్. ఆమె పూరు కాఫీ, శరవణ స్టోర్స్, ఫెయిర్ అండ్ లవ్లీ కోసం కొన్ని ప్రకటనలలో కూడా మోడలింగ్ చేసింది. ధామ్ ధూమ్‌లో ఆర్తిగా అతని పాత్ర అభిమానులచే బాగా ప్రశంసించబడింది.

### టెలివిజన్

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:1989 జననాలు
వర్గం:హిందీ సినిమా నటీమణులు
వర్గం:తెలుగు సినిమా శృంగార నటీమణులు
నంది ఉత్తమ నటీమణులు

## నంది పురస్కారాలు పొందిన ఉత్తమ నటీమణులు
right|thumb|150px|జయసుధ
right|thumb|150px|విజయశాంతి
right|thumb|150px|సౌందర్య
right|thumb|150px|లక్ష్మి
right|thumb|150px|లయ

## ఒకటి కన్నా ఎక్కువ పర్యాయాలు నంది బహుమతిని గెలుచుకున్న నటీమణులు

వర్గం:నంది పురస్కారాలు
వర్గం:సినిమా జాబితాలు
మాలాశ్రీ

**మాలాశ్రీ** (జ.1969 ఆగస్టు 10 న శ్రీ దుర్గాగా జన్మించింది, ) భారతీయ సినిమా నటి. తెలుగు సినిమాతో పాటు కర్ణాటక సినిమాల్లోనూ, తమిళ సినిమ రంగంలోనూ ఆమె ప్రధానంగా పనిచేసింది. మాలాశ్రీ భారతీయ అమ్మాయి పాత్రలతో ప్రశంసలు అందుకుంది. ఆమెను మీడియాలో కనసినా రాణి ("డ్రీమ్ గర్ల్") అని పిలుస్తారు.  ఆమె 1980లు, 1990 లలో ప్రముఖ నటిగా వెలుగొందింది. ఉత్తమ నటిగా ఫిలింఫేర్ అవార్డు పొందింది.

బాల కళాకారిణిగా తన వృత్తిని ప్రారంభించిన మాలాశ్రీ తమిళ, తెలుగు చిత్రాలలో 34 చిత్రాల్లో నటించింది. కన్నడ చిత్రం నంజుండి కల్యాణ (1989) చిత్రంతో ఆమె ప్రధాన పాత్రలో అడుగుపెట్టింది. ఈ చిత్రంలో ఆమె గర్వించదగిన, తెలివిగల మహిళగా నటించడం కన్నడ సినిమాలోని అగ్రశ్రేణి నటీమణులలో ఒకరిగా నిలిచి అనేక ప్రశంసలను అందుకుంది. గజపతి గర్వభంగా (1989), పోలీసేనా హెండ్తి (1990), కిట్టురినా హులి (1990), రాణి మహారాణి (1990), హ్రదయ హడితు (1991), రామచారి (1991), బెల్లి కలుంగురా (1992), సోలిల్లాడ శారదర (1993), గాడిబిడి అలియా (1995) చిత్రాలతో కన్నడ సినిమాలో మంచి నటిగా ఆమె స్థిరపడింది. 2000 వ దశకంలో, మాలాశ్రీ చాముండి (2000), కన్నడడ కిరణ్ బేడి (2009), శక్తి (2012), వీర (2013), గంగా (2015) వంటి యాక్షన్ చిత్రాలలో ప్రత్యేకంగా పనిచేయడం ప్రారంభించింది, దీని కోసం ఆమె తన మొదటి ఉత్తమ నటిగా కర్ణాటక స్టేట్ ఫిల్మ్ అవార్డును గెలుచుకుంది.

## వ్యక్తిగత జీవితం
మాలాశ్రీ మద్రాసులో (ఇప్పుడు చెన్నై) పుట్టి పెరిగింది.  ఆమె 1989 లో *నంజుండి కల్యాణ* చిత్రంతో కీర్తి పొందింది, అయితే అదే సంవత్సరంలో ఆమె తల్లి రోడ్డు ప్రమాదంలో మరణించినప్పుడు ఆమె వ్యక్తిగత జీవితంలో కష్టాన్ని అనుభవించింది. ఆమె చాలా చిత్రాలలో కలసి నటించిన సహనటుడు సునీల్‌తో సంబంధం కలిగి ఉంది.  కానీ 1994 లో ఆమె కారు ట్రక్కును ఢీకొనడంతో ఆమె కారు ప్రమాదానికి గురైంది. మాలాశ్రీకి పలు గాయాలు కాగా, గంటలోనే సునీల్ మరణించాడు. ఆమె ప్రస్తుతం సినీ నిర్మాత రామును వివాహం చేసుకుంది వారికి ఒక కుమార్తె, అనన్య (జననం 2001). ఆమె సోదరి శుభశ్రీ కూడా ఒక నటి, దక్షిణ భారత చిత్రాలలో నటించింది.
thumb|హరీష్ జంటగా మాలాశ్రీ నటించిన ప్రేమఖైదీ

## తెలుగు చిత్రాలు

*రాగలీల/రాసలీల
*ప్రేమ ఖైదీ
*బావ బావమరిది
*సూర్యపుత్రులు
* సాహసవీరుడు - సాగరకన్య (1996) 
*పోలీస్ అల్లుడు

## మూలాలు

## బాహ్య లంకెలు

* 
* Malashri Filmography

వర్గం:తెలుగు సినిమా నటీమణులు
తనూశ్రీ దత్తా

**తనూశ్రీ దత్తా** (ఆంగ్లం: Tanushree Dutta) (జ. మార్చి 19, 1981) భారతీయ సినిమా నటి, మోడల్. ఈమె 2005లో ఫెమినా మిస్ ఇండియా యూనివర్స్ ను గెలుచుకొన్నది. ఈమె సోదరి ఇశితా దత్తా భారతీయ సినిమా, టెలివిజన్ నటి.

## జీవితచిత్రం
తనూశ్రీ దత్తా జార్ఖండ్ రాష్ట్రంలోని (అప్పట్లో బీహార్ రాష్ట్రం) జంషెడ్‌పూర్ లో ఒక బెంగాళీ కుటుంబంలో పుట్టి పెరిగింది. ఈమె పాఠశాల విద్య జెంషెడ్‌పూర్లోని డి.బి.ఎం.ఎస్ ఇంగ్లీషు పాఠశాలలో జరిగింది. 
మిస్ ఇండియా పోటీల్లో పాల్గొనక ముందు బల్కర్ సిద్ధూ యొక్క పంజాబీ మ్యూజిక్ వీడియో *లౌంగ్ తవితేరియాన్*లో పనిచేసింది. 20 యేళ్ళ వయసులో 2004లో ముంబాయిలో జరిగిన మిస్ ఇండియా పోటీలో ప్రథమ స్థానంలో గెలిచింది. ఆ తరువాత క్వీటో (ఈక్వడార్) లో జరిగిన మిస్ యూనివర్స్ పోటీల్లో మొదటి 10 స్థానాల్లో నిలచింది.

2005లో బాలీవుడ్లో అడుగుపెట్టిన తనుశ్రీ ఒకేసారి *చాకొలేట్*, *ఆషిక్ బనాయా ఆప్నే* సినిమాల్లో నటించింది. చాకొలేట్ తొలి చిత్రం కాగా ఆషిక్ బనాయా ఆప్నే చాకొలేట్ కంటే ముందే విడుదలైంది.

## తనూశ్రీ దత్తా నటించిన చిత్రాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1981 జననాలు
వర్గం:జీవిస్తున్న ప్రజలు
దివ్యభారతి

**దివ్యభారతి** (1974 ఫిబ్రవరి 25 - 1993 ఏప్రిల్ 5) ఉత్తరాది నుండి తెలుగు సినీ పరిశ్రమకు వచ్చి మంచి నటిగా పేరు తెచ్చుకొన్న నటి. ఈమెను నిర్మాత రామానాయుడు తన సంస్థ సురేష్ ప్రొడక్షన్స్ చిత్రం బొబ్బిలి రాజాతో పరిచయం చేసారు. ఈ సినిమా తర్వాత దక్షిణాదిలో ఇంకా కొన్ని హిట్ సినిమాల్లో నటించిన తర్వాత 1992లో విశ్వాత్మ అనే సినిమాతో బాలీవుడ్లో రంగప్రవేశం చేసింది. 1992 -93 మధ్యలో సుమారు 14 సినిమాల్లో నటించింది. మే 1992లో సాజిద్ నడియాడ్‌వాలాను వివాహమాడింది. 1993 ఏప్రిల్ లో 19 ఏళ్ళ వయసులో అనుమానాస్పద మరణం పాలయింది. ఇప్పటికీ ఆమె మృతికి కారణాలు అంతుపట్టకనే ఉన్నాయి.

## తొలి రోజులు
దివ్యభారతి ముంబైలో ఓంప్రకాశ్ భారతి, మీత భారతి దంపతులకు జన్మించింది. ఈమెకు కునాల్ అనే తమ్ముడు, పూనం అనే సవతి చెల్లెలు ఉన్నారు. కైనాత్ అరోరా ఈమెకు దాయాది.
దివ్యభారతి హిందీ, ఆంగ్లము, మరాఠీ భాషలు బాగా మాట్లాడగలిగేది. ఈమె తొలినాళ్ళలో బొద్దుగా, బొమ్మలా అందంగా ఉండటం అందరినీ ఆకర్షించిన విషయం. ఈమె ముంబైలోని జుహూలోని మాణెక్‌జీ కోఆపరేటివ్ హైస్కూల్ లో చదువుకుంది. నటనారంగంలోకి వచ్చే ముందు 9వ తరగతి వరకు విద్యను పూర్తి చేసింది.

## వ్యక్తిగత జీవితం
షోలా ఔర్ షబ్‌నం సినిమా షూటింగ్ సమయంలో గోవింద ద్వారా దివ్యభారతికి దర్శక-నిర్మాత సాజిద్ నడియాడ్‌వాలా పరిచయమయ్యాడు. వీరి పెళ్ళి  10 మే 1992న జరిగింది. ఈ పెళ్ళి రహస్యంగా సాజిద్ స్వగృహంలో కేవలం దివ్యభారతి, సాజిద్, ఒక కాజీ, దివ్యభారతి కురులను అలంకరించే స్నేహితురాలు సంధ్య, సంధ్య భర్త సమక్షంలో జరిగింది.

## దివ్యభారతి నటించిన చిత్రాలు

## బాహ్య లింకులు
* 
## మూలాలు

వర్గం:1974 జననాలు
వర్గం:1993 మరణాలు
వర్గం:తెలుగు సినిమా నటీమణులు
వర్గం:ఆత్మహత్యలు
వర్గం:ఫిలింఫేర్ అవార్డుల విజేతలు
వర్గం:తమిళ సినిమా నటీమణులు
హనుమాన్ జంక్షన్ (సినిమా)

**హనుమాన్ జంక్షన్ ** ఎం. రాజా దర్శకత్వంలో 2001 లో విడుదలైన తెలుగు చిత్రం. ఇందులో అర్జున్, జగపతి బాబు, స్నేహ, లయ ప్రధాన పాత్రల్లో నటించారు.

## కథ
కృష్ణ, దాసు అనాథలు. వీరిద్దరు చిన్నప్పటి నుంచి స్నేహితులు. దాసుకు ఒక దేవి అనే ఒక చెల్లెలు ఉంటుంది. ఆమెను ఇద్దరూ తమ చెల్లెల్లాగే చూసుకుంటూ ఉంటారు. కష్టపడి పైకొచ్చి వ్యాపారం చేస్తూ ఉంటారు. కె. డి అండ్ కో అనే సంస్థ స్థాపించి దానిని అభివృద్ధి లోకి తీసుకుని వస్తారు. కృష్ణకు చిన్నప్పటి నుంచి మీనాక్షి అనే అమ్మాయిని ప్రేమిస్తూ ఉంటాడు. ఆమె తండ్రి దేవుడయ్య. దేవుడయ్యకు కె.డి అండ్ కంపెనీ అన్నా, స్నేహితులన్నా ఈర్ష్య ఉంటుంది.

శత్రు అనే అతను కె.డి కంపెనీలో మేనేజరుగా చేరుతాడు. అతను అక్కడికి రావడానికి ఒక కారణం ఉంటుంది. కాలేజీ రోజల్నుంచీ అతను దేవిని ప్రేమిస్తూ ఉంటాడు. కానీ ఆమె తన అన్నలు ఎవరిని చెబితే వారినే పెళ్ళి చేసుకుంటానని చెబుతుంది. వాళ్ళని ఒప్పించడానికి అక్కడ ఉద్యోగంలో చేరతాడు శత్రు. కె.డి అండ్ కంపెనీ ఏర్పాటు చేసిన ఓ కార్యక్రమంలో పాటలు పాడటానికి ఆలస్యంగా వస్తుంది సంగీత అనే గాయని. ఈలోగా ఆ కార్యక్రమం రసాభాస అవుతుంది. దాంతో ఆమెను వాళ్ళు వీధి వీధి తిప్పి పాటలు పాడిస్తారు. ఆమె తనకు ఇంటికి వెళ్ళి అవమానాల పాలై ఆత్మహత్య చేసుకోబోతుంటే దాసు, కృష్ణ తమ ఇంటిలో ఆశ్రయం ఇస్తారు. ఆమె నెమ్మదిగా కృష్ణను అభిమానించడం మొదలుపెడుతుంది.

శత్రు స్నేహితులిద్దరికీ పెళ్ళి చేయడం కోసం అమ్మాయిలను వెతికే పనిలో పడతాడు. ఆ తర్వాత తన పెళ్ళి సులభమవుతుందని అతని ఆశ. కానీ కొన్ని పొరపాట్ల వల్ల దాసు మీనాక్షిని అభిమానించడం మొదలు పెడతాడు. మీనాక్షి, సంగీత కృష్ణను ప్రేమిస్తూ ఉంటారు. దేవుడయ్య ఇదే అదనుగా స్నేహితుల మధ్య చిచ్చు పెట్టాలని చూస్తాడు. తాను ప్రేమిస్తున్న మీనాక్షిని కృష్ణ ప్రేమిస్తున్నాడని దాసును రెచ్చగొడతాడు. చివరికి దాసు నిజం తెలుసుకుని మీనాక్షిని కృష్ణ పెళ్ళిచేసుకోవడానికి ఒప్పుకోవడంతో కథ సుఖాంతమవుతుంది.

## నటవర్గం
* కృష్ణగా అర్జున్
* దాసుగా జగపతి బాబు
* శత్రుగా తొట్టెంపూడి వేణు
* సంగీతగా లయ (నటి)
* మీనాక్షిగా స్నేహ
* దేవిగా విజయలక్ష్మి
* జయప్రకాష్ రెడ్డి
* చక్రంగా ఎల్. బి. శ్రీరామ్
* అబ్బులుగా ఎం. ఎస్. నారాయణ
* బ్రహ్మానందం
* ఆలీ
* పరుచూరి వెంకటేశ్వరరావు
* కోవై సరళ
* వేణుమాధవ్
* సుదీప పింకీ
* శ్రీదివ్య

## సాంకేతికవర్గం

## పాటలు
* కోనసీమల్లో ఓ కోయిల, రచన:వేటూరి సుందర రామమూర్తి గానం. శ్రీనివాస్,చిత్ర 
* ఒక చిన్న లేడి కూన , రచన: చంద్రబోస్, గానం. సురేష్ పీటర్ , శ్రీరామ్ పార్ధసారధి, సుజాత మోహన్ 
* గోల్ మాల్  గోల్మాల్ , రచన:వేటూరి సుందర రామమూర్తి,గానం. కె ఎస్ చిత్ర, మనో, ఎం. జీ. శ్రీ కుమార్, సుజాత మోహన్ 
* ఓ ప్రేమ ప్రేమ , రచన. చంద్రబోస్, గానం. సురేష్ పీటర్ 
* ఖుషీ ఖుషీగా , రచన: వేటూరి సుందర రామమూర్తి, గానం. శంకర్ మహదేవన్, స్వర్ణలత.

## మూలాలు

## బయటి లంకెలు

వర్గం:అర్జున్ నటించిన సినిమాలు
వర్గం:స్నేహ నటించిన సినిమాలు
వర్గం:జగపతి బాబు నటించిన సినిమాలు
వర్గం:వేణు నటించిన సినిమాలు
వర్గం:ఆంగ్ల పదజాలము
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
సుందరయ్య నగర్

**సుందరయ్య నగర్** తాడేపల్లి మండలానికి చెందిన  రెవెన్యూయేతర గ్రామం. తాడేపల్లి పంచాయతీ శివారు గ్రామం. సీతానగరంలో కొత్తగా ఏర్పడిన కాలనీ. సీతానగరం అంటే దొంగలకు ప్రసిద్ధి. ఆపేరుతో పిలుచుకోవటం ఇష్టం లేక సుందరయ్య నగర్ ను ఏర్పాటు చేసుకున్నారు.కనకదుర్గ వారధి నుండి సుందరయ్య నగర్ మీదుగా ఉండవల్లి సెంటర్ వరకు కృష్ణానది కరకట్టపై పెద్ద రహదారిని ఏర్పాటు చేస్తే కృష్ణానది అందాలు చూడొచ్చు.

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:తాడేపల్లి మండలం లోని రెవిన్యూయేతర గ్రామాలు
భీష్మ

## వ్యక్తులు
*భీష్ముడు, మహాభారతంలో చాలా ప్రాముఖ్యమున్న మహానుభావుడు.
*భీష్మ సహనీ : హిందీ రచయిత
*'భీష్మ' సుజాత : తెలుగు సినిమా నటి

## సినిమాలు
*భీష్మ (1944 సినిమా)
*భీష్మ (1962 సినిమా)
*భీష్మ (2020 సినిమా)

*భీష్మ ప్రతిజ్ఞ (1921 సినిమా)

## భీష్మ పర్వం

* భీష్మ పర్వము
* భీష్మ పర్వము ప్రథమాశ్వాసము
* భీష్మ పర్వము ద్వితీయాశ్వాసము
* భీష్మ పర్వము తృతీయాశ్వాసము

## ఇతరాలు

* భీష్మ ఏకాదశి
* భీష్మపంచకం
శ్రీరంజని

**శ్రీరంజని** అన్న పేరు ఈ క్రింది వాటిని సూచిస్తుంది:

*శ్రీరంజని (సీనియర్)
*శ్రీరంజని (జూనియర్)
*శ్రీరంజని
శ్రీరంజని (జూనియర్)

**శ్రీరంజని** (అసలు పేరు **మహాలక్ష్మి**) తెలుగు సినిమా నటి. వీరు గుంటూరు జిల్లా మురికిపూడి గ్రామంలో 1927 సంవత్సరం ఫిబ్రవరి 22 న జన్మించారు. శ్రీరంజని సీనియర్ గా పేరుపొందిన తెలుగు సినిమా నటి ఈమె సోదరి. చిత్రపు నారాయణమూర్తి ప్రోత్సాహంతో మొదటిసారిగా భీష్మ (1944) చిత్రంలో నటించింది. 1949లో  కె.వి.రెడ్డి దర్శకత్వంలో విడిదలైన గుణసుందరి కథలో కథానాయిక పాత్రలో నటించింది.  ఈమె 1974 సంవత్సరంలో ఏప్రిల్ 27 న మరణించింది.

## నటించిన చిత్రాలు

## ఇవి కూడా చూడండి
* శ్రీరంజని (సీనియర్)

## లింకులు
* ఐ.ఎం.డి.బి. లోని పేజి
* శ్రీరంజని సొదరీమణుల గురించి వ్యాసం

వర్గం:తెలుగు సినిమా నటీమణులు
వర్గం:1927 జననాలు
వర్గం:1974 మరణాలు
వర్గం:గుంటూరు జిల్లా సినిమా నటీమణులు
చెనుగోనిపల్లి

**చెనుగోనిపల్లి**, తెలంగాణ రాష్ట్రం, జోగులాంబ గద్వాల జిల్లా, గద్వాల మండలంలోని గ్రామం.
తెలంగాణ రాష్ట్రం, జోగులాంబ గద్వాల జిల్లా, గద్వాల మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది. ఇది పంచాయతి కేంద్రం.

## విద్యాసంస్థలు
* మండల పరిషత్తు ప్రాథమిక పాఠశాల ఉంది.
## మూలాలు

## వెలుపలి లింకులు
కుమార సంగక్కర

1977, అక్టోబర్ 27న జన్మించిన **కుమార సంగక్కర** (Kumar Chokshanada Sangakkara) శ్రీలంకకు చెందిన ప్రముఖ క్రికెట్ ఆటగాడు. ఇతడు ఎడమ చేతి బ్యాట్స్‌మెన్, వికెట్ కీపర్. ప్రారంభంలో బ్యాట్స్‌మెన్‌గా క్రీడాజీవితం ప్రారంభించిననూ క్రమక్రమంగా వికెట్ కీపర్‌గా కూడా విధులను నిర్వహిస్తున్నాడు. 2007, డిసెంబర్ 6న LG ICC టెస్ట్ ర్యాంకింగ్‌లో నెంబర్ వన్‌గా ప్రకటించబడ్డాడు. శ్రీలంక తరఫున ఈ ఘనత సాధించిన తొలి క్రికెటర్ ఇతడే. టెస్ట్ క్రికెట్‌లో వరుసగా నాలుగు సార్లు 150 పైగా పరుగులు సాధించిన తొలి బ్యాట్స్‌మెన్ కూడా సంగక్కరే.

## క్రీడాజీవితంలో ముఖ్యఘట్టాలు
2006 జూలైలో సంగక్కర మహేలా జయవర్థనేతో కలిసి 624 పరుగులు భాగస్వామ్యంతో ప్రపంచ రికార్డు సృష్టించాడు. దక్షిణాఫ్రికాపై సాధించిన ఈ స్కోరు ఫస్ట్ క్లాన్, టెస్ట్ క్రికెట్‌లో ఏ వికెట్ కైనా అత్యధిక భాగస్వామ్య రికార్డు. అదే ఇన్నింగ్సులో సంగక్కర వ్యక్తిగతంగా 287 పరుగులు సాధించి తన అత్యధిక స్కోరును మెరుగుపర్చుకున్నాడు. టెస్ట్ క్రికెట్‌లో 4 సార్లు డబుల్ సెంచరీ పూర్తిచేశాడు. అతడు చేసిన 16 సెంచరీలలో చాలా వరకు అత్యధిక పరుగుల వద్దకు లాక్కొచ్చాడు. సెంచరీ చేయగానే వికెట్ పారేసుకొనే తవ్తం కాకుండా బాధ్యతాయుత బ్యాట్స్‌మెన్‌గా పేరు సంపాదించాడు. డిసెంబర్, 2007లో వరుసగా 4 సార్లు 150పై చిలుకు పరుగులు సాధించిన ఏకైక బ్యాట్స్‌మెన్‌గాను రికార్డు సృష్టించాడు.
## టెస్ట్ క్రికెట్ గణాంకాలు
సంగక్కర 71 టెస్టులకు ప్రాతినిధ్యం వహించి 56.37 సగటుతో 6032 పరుగులు సాధించాడు. అందులో 16 సెంచరీలు, 24 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 287 పరుగులు. 
## వన్డే క్రికెట్ గణాంకాలు
కుమార సంగక్కర 213 వన్డేలు ఆడి 36.28 సగటుతో 6277 పరుగులు సాధించాడు. అందులో 7 సెంచరీలు, 42 అర్థసెంచరీలు ఉన్నాయి. వన్డేలలో అతడి అత్యధిక స్కోరు 138 (నాటౌట్).
## ప్రపంచ కప్ క్రికెట్
సంగక్కర 2 పర్యాయాలు ప్రపంచ కప్ క్రికెట్ పోటీలలో శ్రీలంక క్రికెట్ జట్టుకు ప్రాతినిధ్యం వహించాడు. 2003లో మొదటి సారి, 2007లో రెండో సారి ప్రపంచ కప్ పోటీలలో పాల్గొన్నాడు.
## బయటి లింకులు
* Sri Lanka Cricket 
* Wicket-keeper scores eight 100s!
* Kumar Sangakkara Interview
* Murali will always be a beacon of hope - Kumar Sangakkara

## మూలాలు


వర్గం:1977 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:వికెట్ కీపర్లు
మహేలా జయవర్థనే

1977, మే 27న కొలంబోలో జన్మించిన **మహేలా జయవర్థనే** (Mahela Jayawardene) శ్రీలంకకు చెందిన క్రికెట్ క్రీడాకారుడు. 2006లో అంతర్జాతీయ క్రికెట్ కౌన్సిల్‌చే అత్యుత్తమ కెప్టెన్‌గా పరిగణించబడ్డాడు. ఇతడు మంచి ఫీల్డర్ కూడా. 1999 ప్రపంచ కప్ తరువాత అత్యధిక రనౌట్లు చేసిన ఫీల్డర్‌గా 2005లో క్రికెట్ ఇన్ఫో తయారుచేసిన నివేదిక ప్రకారం తెలుస్తుంది. 

## టెస్ట్ క్రీడా జీవితం
1997లో భారత్‌పై మహేలా జయవర్థనే కొలంబోలో టెస్ట్ క్రికెట్ ఆరంగేట్రం చేశాడు. ఆ టెస్టులో శ్రీలంక 6 వికెట్ల నష్టానికి 952 పరుగులు సాధించి ప్రపంచ రికార్డు సృష్టించింది. అమ్దులో జయవర్థనే 66 చేశాడు. శ్రీలంక క్రికెట్ జట్టు ప్రపంచ రికార్డు అధికమించే సమయంలో మహేలా జయవర్థనే క్రీసులో ఉన్నాడు. 2006లో దక్షిణాఫ్రికాతో జరిగిన తొలి టెస్టులో కుమార సంగక్కరతో కలిసి 624 పరుగుల భాగస్వామ్య ప్రపంచ రికార్డు సృష్టించాడు.

మొత్తం 93 టెస్టులు ఆడి 51.93 సగటుతో 7271 పరుగులు సాధించాడు. అందులో 21 సెంచరీలు, 30 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 374 పరుగులు. 
## వన్డే గణాంకాలు
మహేలా జయవర్థనే 1998లో జింబాబ్వేపై తొలి వన్డే ఆడినాడు. ఆ వన్డేలో జయవర్థెనే విజయానికి కావల్సిన పరుగుతీసి శ్రీలంకను గెలిపించాడు. 11 వన్డేల తరువాత ఇంగ్లాండ్‌పై తొలి సెంచరీ నమోదుచేశాడు. ఇప్పటి వరకు వన్డేలలో 13 సార్లు మ్యాన్ ఆఫ్ ది మ్యాచ్ అవార్డు పొందగా వాటన్నింటిలో శ్రీలంక గెలుపొందటం విశేషం.

జయవర్థనే 261 వన్డేలు ఆడి 33.17 సగటుతో 7232 పరుగులు సాధించాడు. అందులో 10 సెంచరీలు, 42 అర్థసెంచరీలు ఉన్నాయి. వన్డేలలో అతడి అత్యధిక స్కోరు 128 పరుగులు. 
## ప్రపంచ కప్ క్రికెట్
మహేలా జయవర్థనే 3 ప్రపంచ కప్ క్రికెట్ పోటీలలో శ్రీలంక క్రికెట్ జట్టుకు ప్రాతినిధ్యం వహించాడు. తొలిసారిగా 1999లో ప్రపంచ కప్ క్రికెట్ ఆడినాడు. ఆ తరువాత 2003, 2007లలో కూడా ప్రపంచ కప్ టోర్నమెంటులో పాల్గొన్నాడు.

## ఇవి కూడా చూడండి

* మహేల జయవర్ధనే అంతర్జాతీయ క్రికెట్ సెంచరీల జాబితా

## మూలాలు


వర్గం:1977 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ కెప్టెన్లు
వర్గం:జీవిస్తున్న ప్రజలు
ముకేష్

**ముకేష్** (హిందీ: मुकेश ) (జూలై 22, 1923 - ఆగస్టు 27, 1976) భారతీయ హిందీ సినిమా రంగం నేపథ్య గాయకుడు. ఇతని సమకాలికులు మహమ్మద్ రఫీ, కిషోర్ కుమార్, 1950 నుండి 1970 ల మధ్య కాలంలో ప్రముఖ గాయకుడు.

ముకేష్, తనకాలంలో కొద్ది పాటలు పాడినా, నేటికినీ మరపురాని గాయకునిగా చిరస్మరణీయుడు.

ముకేష్ పాడిన కొన్ని మధుర గీతాలు:

* జానే కహాఁ గయే వొ దిన్, కెహ్తే థే తేరీ రాహ్ మేఁ, నజరోఁ కో హమ్ బిఛాయేఁ గే
* దునియా బనానే వాలే కా తేరే మన్ మేఁ సమాయీ, కాహే కో దునియా బనాయీ
* సజన్ రే ఝూట్ మత్ బోలో, ఖుదా కే పాస్ జానా హై
* హమ్ తుమ్ సే మొహబ్బత్ కర్ కే సనమ్ రోతే హీ రహే

## పురస్కారాలు

### జాతీయ పురస్కారాలు
* 1974 – భారత జాతీయ చలనచిత్ర పురస్కారాలు - ఉత్తమ నేపథ్య గాయకుడు - *[[రజనీగంధ]]* సినిమాలోని *కయీ బార్ యూహీ దేఖా హై* పాటను గానం చేసినందుకు.

## మూలాలు

## బయటి లింకులు
* - www.SingerMukesh.com A Dedicated Web Site To Singer Mukesh
* - Pankaj Dwivedi The Man With Mukesh
* 
* Legends - Mukesh
* Listen Mukesh Online

వర్గం:బాలీవుడ్
వర్గం:గాయకులు
వర్గం:1923 జననాలు
వర్గం:1976 మరణాలు
వర్గం:నేపథ్యగాయకులు
వర్గం:ఢిల్లీ వ్యక్తులు
వర్గం:హిందీ సినిమా నేపథ్యగాయకులు
వర్గం:భారత జాతీయ చలనచిత్ర పురస్కార విజేతలు
కావేరి

* కావేరీ నది, భారతదేశంలోని ఒక ప్రధానమైన నది.
* కావేరి (నటి), తెలుగు సినిమా నటి.
బెసెంట్ థియొసాఫికల్ కాలేజి

**బెసెంట్ థియొసాఫికల్ కాలేజి** (దివ్యజ్ఞాన కళాశాల) - మదనపల్లె పట్టణంలో డా.అనీ బిసెంట్ పేరిట స్థాపించిన కళాశాల. దక్షిణాంధ్రంలో మొదటి కళాశాల. దీన్ని మద్రాసు (చెన్నై) లోగల దివ్యజ్ఞాన సమాజం స్థాపించి నడుపుతోంది. ఇది *బి.టి. కాలేజి*గా ప్రసిధ్ధి చెందింది.

## చరిత్ర
ఈ కళాశాల రాయలసీమ విద్యారంగంలో ఒక మైలురాయిగా నిలిచింది. ప్రజా ఉద్యమాలకు, స్వాతంత్ర్య పోరాటానికి స్ఫూర్తిని అందించిన గొప్ప వేదికగా ఈ కళాశాలను పేర్కొనవచ్చు. దివ్యజ్ఞాన సమాజం ప్రచారానికి అనిబిసెంట్ 1893లో భారతదేశానికి వచ్చింది. బ్రిటిషు ప్రభుత్వ దురాగతాలు, భారతీయుల పేదరికం, నిరక్షరాస్యతను చూసి ఆమె చలించిపోయింది. స్వాతంత్ర్యం కోసం పోరాడాలని ఆమె నిర్ణయించుకుని హోంరూల్ ఉద్యమానికి శ్రీకారం చుట్టింది. దివ్యజ్ఞాన సమాజం తరఫున పాఠశాల స్థాపన కోసం ఆమె చిత్తూరు జిల్లా మదనపల్లెకు వచ్చింది. ఈ ప్రాంతంలో విద్యావ్యాప్తికి అనిబిసెంట్ చేసిన సేవలు మరువలేనివి. ఈమె రాయలసీమలో మొట్టమొదటి దివ్యజ్ఞాన కళాశాలను 1915, జూలై 19న స్థాపించింది.

మొదట ఈ కళాశాల మద్రాసు విశ్వవిద్యాలయానికి అనుబంధంగా ఉండేది. ఈ కళాశాల కేంద్రంగా అనిబిసెంట్ హోమ్‌రూల్ ఉద్యమాన్ని నడిపింది. ఈ ఉద్యమం నడుపుతున్నందుకు ఆమెను బ్రిటిషు ప్రభుత్వం ఊటీలో అరెస్టు చేసింది. దానికి నిరసనగా మదనపల్లెలో కళాశాల విద్యార్థులు పెద్ద ఎత్తున ఉద్యమం చేశారు. ఇది, జాతీయోద్యమంలో విద్యార్థులు నేరుగా పాల్గొన్న మొదటి సంఘటన. అనిబిసెంట్‌ను ఆ తర్వాత విడుదల చేసినప్పటికీ కళాశాలను మద్రాసు విశ్వవిద్యాలయం అనుబంధం నుండి తొలగించారు. దీనికి వెరువక అనిబిసెంట్ కళాశాల పేరును ఉడ్ నేషనల్ కాలేజీ అని పేరు మార్చి మద్రాసులో ఆమె స్థాపించిన నేషనల్ యూనివర్సిటీకి అనుబంధంగా చేర్చింది. ఆ యూనివర్సిటీకి రవీంద్రనాధ టాగూరు ఛాన్స్‌లర్‌గా వ్యవహరించాడు.

1919లో టాగూరు ఈ కళాశాలను సందర్శించాడు. ఈ సందర్భంగా ఇతడు ఇక్కడ జనగణమన గేయాన్ని బెంగాలీ భాష నుండి ఇంగ్లీషులోనికి అనువదించాడు. ఈ గేయానికి కళాశాల ప్రిన్సిపాల్, ఐరిష్ కవి జేమ్స్ కజిన్స్ భార్య మార్గరెట్ కజిన్స్ బాణీని కూర్చింది. ఆ విధంగా ప్రస్తుతం మనం ఆలపించే రీతిలో జాతీయగీతం ఈ కళాశాల నుండే పాడటం ప్రారంభమయ్యింది.

1927లో ఆంధ్ర విశ్వవిద్యాలయం ప్రారంభమైన తర్వాత ఈ కళాశాల ఆ విశ్వవిద్యాలయానికి అనుబంధంగా మారింది. కానీ 1929లో అధికార పరిధి పునర్విభజన కారణంగా ఈ కళాశాల మళ్ళీ మద్రాసు విశ్వవిద్యాలయం పరిధిలోనికి వచ్చింది. 1956 నుండి ఈ కళాశాల తిరుపతిలోని శ్రీ వేంకటేశ్వర విశ్వవిద్యాలయానికి అనుబంధంగా పనిచేస్తున్నది.

ఈ కళాశాలను సందర్శించిన ప్రముఖులలో హరీంద్రనాథ్ ఛటోపాధ్యాయ, కమలాదేవి ఛటోపాధ్యాయ, సరోజినీ నాయుడు, మహాత్మా గాంధీ, సర్వేపల్లి రాధాకృష్ణన్, బాబూ రాజేంద్రప్రసాద్, వి.వి.గిరి, సి.వి.రామన్, సి.పి.రామస్వామి అయ్యర్, మీర్జా ఇస్మాయిల్, టంగుటూరి ప్రకాశం మొదలైన వారున్నారు.

## పూర్వవిద్యార్థులు
* శంకరంబాడి సుందరాచారి
* కోట్ల విజయభాస్కరరెడ్డి
* సరస వెంకటనారాయణ భట్టి: భారత సుప్రీంకోర్టు న్యాయమూర్తి.
## పూర్వ అధ్యాపకులు
* మార్గరెట్ కజిన్స్
* వల్లంపాటి వెంకటసుబ్బయ్య

## మూలాలు

## బయటి లింకులు

* బీ.టీ కాలేజీ అధికారిక సైటు

వర్గం:మదనపల్లె
వర్గం:విద్యా సంస్థలు
వర్గం:కళాశాలలు
వర్గం:1915 స్థాపితాలు
మనోరమ (అయోమయ నివృత్తి)

*మనోరమ (నటి)
*మనోరమ (హిందీ నటి)
*మనోరమ (సినిమా)
*మనోరమ (2009 సినిమా)
*మనోరమ (మాసపత్రిక)
పన్నూరు శ్రీపతి

**పన్నూరు శ్రీపతి** : చిత్రకళారంగంలో ప్రముఖ పేరు, చిత్రకళోపాధ్యాయునిగా చిరపరిచితుడు, ప్రముఖ తంజావూరు శైలి చిత్రకారులు. చిత్తూరు జిల్లా లక్ష్మీపురం గ్రామంలో 1943 ఏప్రిల్ 20 న జన్మించాడు. తల్లిదండ్రులు చెన్నమ్మ, గురుస్వామి. మదనపల్లె జిల్లా పరిషత్ ఉన్నత పాఠశాలలో పనిచేసి రిటైర్డు అయినాడు. రెండు చేతులతో చిత్రించడం ఇతని ప్రత్యేకత, శిల్పకళాకారునిగా మంచిపేరు గలదు. తంజావూరు చిత్రకళలో ప్రసిద్ధుడు. పలుభాషలలో వ్రాయగల దిట్ట. హైదరాబాదు లోని తెలుగు లలితకళాతోరణంలో సభ్యుడు కూడానూ. శ్రీపతి 'ఫెస్టివల్ ఆఫ్ ఇండియా' కోసం జపాన్, రష్యా, అమెరికా, సింగపూర్, ఆస్ట్రియా, జర్మనీలలో భారతదేశానికి ప్రాతినిధ్యం వహించాడు.

## సత్కారాలు
* ఆంధ్రప్రదేశ్ రాష్ట్ర ప్రభుత్వ ఉత్తమ ఉపాధ్యాయ అవార్డు-1986 
* పద్మశ్రీ : ఇతని కళా తపస్సును గుర్తించి భారత ప్రభుత్వం 2007 సంవత్సరంలో పద్మశ్రీ గౌరవంతో సత్కరించింది.
* శిల్పగురు : భారత ప్రభుత్వం 2006 లో ఇతనికి తంజావూరు శైలి పెయింటింగ్ లోశిల్ప గురు అవార్డు ప్రదానం చేసింది.
సెప్టెంబర్ 1 న హైదరాబాదు లో గుండెపోటుతో మరణించాడు.

ఇతని శిష్యగణం కూడా కళారంగంలో రాణిస్తోంది.

## మూలాలు

https://archive.org/details/in.ernet.dli.2015.386109

వర్గం:మదనపల్లె
వర్గం:మదనపల్లె వ్యక్తులు
వర్గం:చిత్రకారులు
వర్గం:కళాకారులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:చిత్తూరు జిల్లా చిత్రకారులు
దక్షిణ గంగోత్రి

**దక్షిణ గంగోత్రి** అంటార్కిటికా ఖండంలో భారతదేశపు ప్రథమ కేంద్రము. ఈకేంద్రాన్ని 1985 లో స్థాపించడము జరిగినది. గంగోత్రి అనగా హిమాలయాలలోని ఒక హిమానీనదము ('గ్లేషియర్'), ఇది గంగా నది జన్మస్థానము. అంటార్కిటికా ఖండంలోని దక్షిణ గంగోత్రి ప్రాంతం కూడ ఒక హిమానీనదము లేదా గ్లేషియర్ లాంటి ప్రాంతం, ఈప్రాంతం భూగోళానికి, భారతదేశానికి కూడా దక్షిణాన గలదు (సంస్కృతపదమైన దక్షిణ్ (దక్షిణము) ఆధారంగా) గావున ఈకేంద్రాన్ని *దక్షిణ గంగోత్రి* అను నామకరణం జరిగింది. ఇప్పుడు ఈ కేంద్రాన్ని ఉపయోగించడం లేదు. "మైత్రి" అనే కేంద్రాన్ని ఇప్పుడు వాడుతున్నారు.

## ఇవి కూడా చూడండి

* భారతీయ అంటార్కిటిక్ కార్యక్రమం
* జాతీయ ధ్రువ, మహాసముద్ర పరిశోధనా కేంద్రం
* మైత్రి
* భారతి

వర్గం:దక్షిణ గంగోత్రి
వర్గం:అంటార్కిటికా
వర్గం:భూగోళశాస్త్రం
వర్గం:అంటార్కిటికాలో భారతదేశ కార్యక్రమం
పి.ఆదినారాయణరావు

**పెనుపాత్రుని ఆదినారాయణరావు** (ఆగష్టు 21, 1914 - జనవరి 25, 1991) తెలుగు సినిమా సంగీత దర్శకుడు, నిర్మాత. ఇతడు భార్య, నటి అంజలీదేవి పేరుతో స్థాపించిన అంజలీ పిక్చర్స్ అధినేత.

## జననం
ఈయన ఆగష్టు 21 1914 సంవత్సరంలో విజయవాడలో కృష్ణాష్టమి రోజున జన్మించారు. వీరి తండ్రి కృష్ణయ్య గౌడ్ ,తల్లి అనసూయ .

చిన్ననాడే శ్రీ రాజరాజేశ్వరి నాట్యమండలి వారి 'సావిత్రి' నాటకంలో నారదుని పాత్ర పోషించారు. విజయనగరం జిల్లా సాలూరుకు చెందిన 'పెదగురువు' అనే పట్రాయని నరసింహశాస్త్రి వద్ద గాత్రం, హార్మోనియం వాయిద్యాలలో శిక్షణ పొందారు. తరువాత కాకినాడ మెక్లారిన్ ఉన్నత పాఠశాలలో మెట్రిక్ చదివారు. అప్పుడు అమెచ్యూర్ అసోసియేషన్, బర్మాషెల్ అసోసియేషన్ సంస్థలకు రచన, సంగీత బాధ్యతలు వహించేవారు. ఆ తరువాత సి.పుల్లయ్య దర్శకత్వం వహించిన గొల్లభామ చిత్రానికి గీత రచయితగా చలనచిత్ర రంగ ప్రవేశం చేశారు. 1950లో బి.ఎ.సుబ్బారావు నిర్మించిన పల్లెటూరి పిల్ల చిత్రానికి మొదటిసారిగా సంగీత దర్శకత్వం వహించారు. అర్ధాంగి అంజలీదేవి పేరుతో 1953లో అంజలీ పిక్చర్స్ స్థాపించారు. 1955లో నిర్మించిన అనార్కలి చిత్రం వీరిని ఉత్తమ నిర్మాతల కోవలోకి చేర్చింది. ఇందులోని 'రాజశేఖరా నీపై మోజు తీరలేదురా' అనే మధుర గీతం ఈయన సంగీత బాణీకి ఒక మచ్చుతునక. తరువాత 1957లో రూపొందించిన సువర్ణసుందరి తెలుగు, తమిళ, హిందీ భాషలలో స్వర్ణోత్సవాలు జరుపుకున్న సంగీత రసకలశం. సతీ సక్కుబాయి వీరి కీర్తి కిరీటాన మరో కలికితురాయి.
ప్రఖ్యాత  తెలుగు సంగీత దర్శకులు సత్యం, టి.వి. రాజులతో బాటు హిందీ సంగీత దర్శకులు లక్ష్మీ కాంత్ - ప్యారేలాల్ కూడా ఒకప్పుడు వీరి దగ్గర సహాయ సంగీత దర్శకులుగా  పనిచేసిన వారే!

## మరణం
ఈయన 1991 సంవత్సరంలో జనవరి 25 న పరమపదించారు.

## సంగీతం కూర్చిన సినిమాలు
# చండీప్రియ (1980)
# కన్నవారిల్లు (1978)
# మహాకవి క్షేత్రయ్య (1976) - నిర్మాత కూడాను
# అల్లూరి సీతారామరాజు (1974)
# భక్త తుకారాం (1973)
# పెద్ద కొడుకు (1973)
# మోసగాళ్ళకు మోసగాడు (1971)
# అగ్ని పరీక్ష (1970)
# అమ్మకోసం (1970) - నిర్మాత కూడాను
# సతీ సక్కుబాయి (1965)
# ఫూల్ కీ సేజ్ (1964)
# స్వర్ణ మంజరి (1962) - నిర్మాత కూడాను
# మంగయిర్ ఉల్లన్ సెల్వమ్ (1962)
# స్వర్ణ మంజరి (1962)
# అడుత వీటు పెన్న్ (1960)
# ఋణానుబంధం (1960)
# మనలనే మంగాయిన్ భాగ్యమ్ (1957)
# సువర్ణ సుందరి (1957) - నిర్మాత, రచయిత కూడాను
# అనార్కలి (1955)
# అనాత్కలి (తమిళం) (1955)
# అన్నదాత (1954)
# పరదేశి (1953) - నిర్మాత కూడాను
# పూంగోదై (తమిళం) (1953)
# తిలోత్తమ (1951)
# మాయమాలై (తమిళం) (1951)
# మాయల మారి (1951)
# మాయక్కారి (తమిళం) (1951)
# పల్లెటూరి పిల్ల (1950) 
# గొల్లభామ (1947) 

## బయటి లింకులు
* imdbలో ఆదినారాయణరావు పేజీ
* ఆంగ్ల విలీలో వ్యాసం

వర్గం:తెలుగు సినిమా నిర్మాతలు
వర్గం:తెలుగు సినిమా సంగీత దర్శకులు
వర్గం:1918 జననాలు
వర్గం:1991 మరణాలు
వర్గం:విజయవాడ వ్యక్తులు
ఖియాస్

**ఖియాస్** (అరబ్బీ : قياس ) సున్నీ ఇస్లాం, ఫిఖహ్లో 'హేతుబద్ధ ఆలోచనావిధానా'న్ని (Analogical Reasoning) ఖియాస్ అంటారు. ఈ ఖియాస్ ప్రకారం తెలిసిన మూలాల (ఖురాన్, సున్నహ్) నుండి తెలియని వాటి మూలాలను హేతుబద్ధంగా విశ్లేషించి న్యాయసూత్రం తయారుచేయు విధానం. ఖియాస్ షరియా న్యాయశాస్త్రాలలోని వనరులలో నాలుగవది. 
## ఖియాస్ కు ఉదాహరణ
ఉదాహరణకు, ఖియాస్ ను అన్వయించి, దురలవాట్లయిన 'త్రాగుడు', 'గంజాయి' వాడకానికి వ్యతిరేకంగా తీర్పు చెప్పాలంటే.

# ఓ నిర్దిష్ఠమైన కార్యము గాని విషయము గాని తెలుసుకొని గుర్తించవలెను, ఉదాహరణకు మద్యపానము. 
# మద్యపానము హరామ్ నిషిద్ధమని గుర్తించవలెను.
# ఈ నిషిద్ధము వెనుక గల తర్కవితర్క కారణాలను గుర్తించవలెను. ఉదాహరణకు మద్యపానము నిషేధానికి కారణము, అది మత్తు పదార్థము. మత్తు పదార్థాలు కీడును కలిగిస్తాయి, మెదడులో అల్లాహ్ను నింపుకొనే ముస్లిం, ఈ మత్తువలన అల్లాహ్ను కోల్పోతాడు, ఈ తర్కానికి హిక్మాహ్ అని పేరు.
# తెలిసిన తీర్పు ద్వారా అర్థమయ్యే విషయాన్ని గ్రహించడ, ఆ తీర్పును శిరసా వహిస్తూ నిషిద్ధ వస్తువును నిషిద్ధంగా చూడడం. ఉదాహరణకు కొకైన్ ఓ మత్తు పదార్థం, దానిని ఉపయోగించరాదని, ఉపయోగిస్తే బుద్ధి మందగిస్తుందని, బుద్ధిమాంద్యం వలన, మేథలో వెలసిన అల్లాహ్ ను మనం కోల్పోవలసి వస్తుందని, కావున దీనిని ఉపయోగించడం హరామ్ అని తీర్పు ఇవ్వడం జరిగింది. ఇది సత్యమే, శిరసావహించి ఈ నిషిద్ధ వస్తువును త్యజించడమే ఉత్తమం.

During the Islamic Golden Age, there was a logical debate among Islamic logicians, philosophers and theologians over whether the term *qiyas* refers to analogical reasoning, inductive reasoning or categorical syllogism. Some Islamic scohlars argued that qiyas refers to inductive reasoning, which Ibn Hazm (994-1064) disagreed with, arguing that qiyas does not refer to inductive reasoning, but refers to categorical syllogism in a real sense and analogical reasoning in a metaphorical sense. On the other hand, al-Ghazali (1058-1111) (and in modern times, Abu Muhammad Asem al-Maqdisi) argued that qiyas refers to analogical reasoning in a real sense and categorical syllogism in a metaphorical sense. Other Islamic scholars at the time, however, argued that the term qiyas refers to both analogical reasoning and categorical syllogism in a real sense.

Liberal movements within Islam often extend qiyas by the disputed practice of *[[istihsan]]* in order to redefine Islamic law away from conservative and traditional forms.

## ఇవీ చూడండి
* షరియా
* ఖురాన్
* సున్నహ్
* ఇజ్మా

## మూలాలు

## బయటి లింకులు
*Qiyas (Analogical Reasoning) and Some Problematic Issues in Islamic law
*Mohammad Hashim Kamali, *Principles of Islamic Jurisprudence* (2003)
*Shi'a site refuting multiple Qiyas regarding Nikah Mut'ah

వర్గం:సున్నీ ముస్లిం
వర్గం:షరియా
కల్యాణి (నటి)

**కల్యాణి** లేదా **కావేరి** దక్షిణ భారతదేశానికి చెందిన నటి. ఈమె ఎక్కువగా దక్షిణాది సినిమాలలో నటించింది. బాలనటిగా మలయాళ చిత్ర పరిశ్రమలో ప్రవేశించిన ఆమె మలయాళ, తెలుగు, తమిళ, కన్నడ చిత్రాలలో నటించింది. కొన్ని కన్నడ, తెలుగు చిత్రాలలో కథానాయికగా నటించింది. దర్శకుడు సూర్యకిరణ్ ను ఆమె వివాహం చేసుకుంది. మైదాస్ టచ్ అనే సంస్థ పేరుతో సినిమా నిర్మాణం చేపడుతోంది.

ఔను వాళ్ళిద్దరూ ఇష్టపడ్డారు చిత్రానికి గాను ఆమెకు ఉత్తమ నటిగా నంది పురస్కారం లభించింది.
[thumb|[ఔను వాళ్లిద్దరూ ఇష్టపడ్డారు]]

## కల్యాణి నటించిన తెలుగు చిత్రాలు
* శేషు
* ఔను వాళ్లిద్దరూ ఇష్టపడ్డారు
* లేత మనసులు
* పెళ్లాంతో పనేంటి
* ఆపరేషన్ దుర్యోధన (2007)
* బ్రహ్మలోకం టు యమలోకం వయా భూలోకం (2010)
* వసంతం
* ధన 51 (అతిధి పాత్ర)

## నిర్మాతగా

* చాప్టర్-6

## మూలాలు

## బయటి లంకెలు

వర్గం:తెలుగు సినిమా నటీమణులు
దులీప్ మెండిస్

1952, ఆగష్టు 25న జన్మించిన **దులీప్ [[మెండిస్]]** (Duleep Mendis) శ్రీలంకకు చెందిన మాజీ క్రికెట్ ఆటగాడు. 1985లో శ్రీలంకకు తొలి టెస్ట్ సీరీస్ విజయాన్ని అందించిన కెప్టెన్ కూడా ఇతడే. 1982 నుంచి 1985 వరకు బ్యాట్స్‌మెన్‌గా ఇతడు చక్కగా రాణించాడు.

1972లో శ్రీలంకలో పర్యటించిన తమిళనాడు క్రికెట్ టీంతో తొలిసారిగా శ్రీలంక తరఫున ఆడినాడు. అంతర్జాతీయ మ్యాచ్‌గా గుర్తింపు లేని ఆ మ్యాచ్‌లో మెండిస్ తొలి ఇన్నింగ్సులో 52 రెండో ఇన్నింగ్సులో 34 పరుగులు చేసిననూ ఇన్నింగ్సు ఓటమిని ఆపలేకపోయాడు. 1975 ప్రపంచ కప్ పోటీలలో వెస్ట్‌ఇండీస్ పై తొలి అంతర్జాతీయ వన్డే పోటీ ఆడినాడు. 1982లో ఇంగ్లాండుతో తొలి టెస్ట్ మ్యాచ్ ఆడినాడు.
## టెస్ట్ క్రికెట్ గణాంకాలు
మెండిస్ 24 టెస్టులు ఆడి 31.64 సగటుతో 1329 పరుగులు సాధించాడు. అందులో 4 సెంచరీలు, 8 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 124 పరుగులు.
## వన్డే క్రికెట్ గణాంకాలు
మెండీస్ 79 వన్డే మ్యాచ్‌లలో 23.49 సగటుతో 7 అర్థసెంచరీలతో 1527 పరుగులు సాధించాడు. వన్డేలలో అతడి అత్యధిక స్కోరు 80 పరుగులు. 
## ప్రపంచ కప్ క్రికెట్
దులీప్ మెండిస్ 1975లో తొలి ప్రపంచ కప్ నుంచి వరుసగా 4 ప్రపంచ కప్ పోటీలలో పాల్గొన్నాడు. 1979 ప్రపంచ కప్‌లో తన తొలి వన్డే అర్థసెంచరీని పూర్తిచేసుకున్నాడు. ప్రారంభంలో టెస్ట్ హోద్ఫా కూడా లేని శ్రీలంక జట్టు పసికూనగా ప్రపంచ కప్‌లో పాల్గొన్ననూ 1996లో అందరినీ ఆశ్చర్యపరుస్తూ చాంపియన్ అయిన శ్రీలంక క్రికెట్ జట్టుకు మేనేజర్‌గా దులీప్ మెండిస్ కావడం గమనార్హం.

వర్గం:1952 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ కెప్టెన్లు
వర్గం:జీవిస్తున్న ప్రజలు
ఊర్వశి (నటి)

కవితా రంజిని (జననం 25 జనవరి 1969)  భారతీయ సినిమా రంగంలో "ఊర్వశి" గా సుపరిచితురాలు.  ఆమె భారతీయ సినిమా నటి, టెలివిజన్ వ్యాఖ్యాత, నిర్మాత. ఆమె ప్రధానంగా మలయాళ, తమిళ చిత్రాలలో నటించింది. ఆమె "ఉల్సవెమెలం", "పిడక్కొఝి కూవున్న నూట్టండు" సినిమాలను రాసింది. తరువాత  వాటిని నిర్మించింది. 2005లో విడుదలైన "అచువింటే అమ్మా" చిత్రంలో ఆమె నటనక్ గాను ఉత్తమ సహాయ నటిగా జాతీయ ఫిలిం పురస్కారాన్ని అందుకుంది.  

## జీవిత విశేషాలు
ఊర్వశి 1969 జనవరి 25న సినిమానటుడైన చావర వి.పి.నాయర్, విజయలక్ష్మి దంపతులకు కేరళలోని తిరువనంతపురంలో జన్మించింది. ఆమె అక్కలైన శివాంజలి, కల్పన లు కూడా నటీమణులు. ఆమె సోదరులైన కమల్ రాయ్, దివంగత ప్రిన్స్ లు కూడా కొన్ని మలయాళ చిత్రాలలో నటించారు. తన సోదరుడు ప్రిన్స్ తన 26 సంవత్సరాల వయసులో ఆత్మహత్య చేసుకున్నాడు. ఆమె ప్రాథమిక విద్యను తిరువనంతపురంలోని ఫోర్ట్ గర్ల్స్ మిషన్ హై స్కూల్ నుండి  నాల్గవ తరగతి వరకు చదివింది. తరువాత కోడంబక్కం కార్పొరేషన్ హయ్యర్ సెకండరీ స్కూల్లో తొమ్మిదో తరగతి వరకు చదివింది. తరువాత ఆమె కుటుంబంతో పాటు చెన్నై వెళ్ళింది. అప్పటికి ఆమె తన సినీ కెరీర్‌లో మూడు చిత్రాలలోనటిస్తున్నందున  ఆమె చదువు కొనసాగించలేకపోయింది.  ఆమె మూడు సినిమాలలో నటించడం చూసిన భాగ్యరాజ్ ఆమెను "ముంతనై ముడిచి" సినిమాలోనటించడానికి బుక్ చేసాడు. *ముంతనై ముడిచి* కాల్‌షీట్స్‌లో ప్రాధాన్యత పొందడానికి ఆ ముగ్గురు దర్శకులు ఆమెకు సహాయం చేశారు. ఈ సినిమా విజయవంతమైనచో తమ సినిమాలను విడుదల చేసి లాభాలు పొందవచ్చని వారు ఆశించారు.

ఊర్వశి 2000 మే 2న సినిమా నటుడైన మనోజ్ కె. జయన్ ను వివాహం చేసుకుంది. వారికి ఒక కూమర్తె 2001 నవంబరులో కలిగింది.  2008లో తన మొదటి భర్త మనోజ్ కె. జయన్ నుండి విడాకులు తీసుకున్న తరువాత, ఊర్వశి నవంబర్ 2013లో చెన్నైకి చెందిన బిల్డర్ శివప్రసాద్‌ను వివాహం చేసుకుంది. వారికి ఆగస్టు 2014లో కుమారుడు జన్మించాడు.

## తెలుగు చిత్రాలు
* రుస్తుం
*యమకింకరుడు
*సందడే సందడి
*అల్లరి రాముడు (2002)
*స్వరాభిషేకం
*ఆడవాళ్ళకు మాత్రమే (1994)
*భలే తమ్ముడు (1985)
*మ‌గువ‌లు మాత్ర‌మే (2020)
* కోస్టి (2023)

## మూలాలు

వర్గం:తెలుగు సినిమా నటీమణులు
మంజు భార్గవి

**మంజు భార్గవి** తెలుగు సినిమా నటి, కూచిపూడి నాట్య కళాకారిణి. మంజు భార్గవి 17 సెప్టెంబర్ 1955 ఆంధ్రప్రదేశ్ లో పుట్టింది. వెంపటి చిన సత్యం దగ్గర కూచిపూడి నృత్యం నేర్చునేర్చుకుంది. మంజు భార్గవి తల్లి దండ్రులు ఆంధ్రప్రదేశ్ రాష్ట్రానికి చెందిన వారు, కాగా మద్రాసులో స్థిరపడ్డారు. ఈమె 1980 లో విడుదలైన శంకరాభరణం సినిమాలో పోషించిన పాత్రకుగానూ, ఆరడుగుల ఎత్తుకు ప్రసిద్ధి చెందినది. ఈమె కర్ణాటక మాజీ ముఖ్యమంత్రి గుండు రావు ప్రేమించినట్లు కొన్ని పత్రికలలో వచ్చినది. అయితే గుండూరావు మరణముతో ఈ ప్రేమాయణం ముగియగా, ప్రస్తుతం ఈమె నాట్య పాఠశాలను నిర్వహిస్తున్నది.

## మంజు భార్గవి నటించిన తెలుగు చిత్రాలు
* శాంతల (2023)
* ఎటాక్ (2016)
*క్షేత్రం (2011)
* జాబిలమ్మ పెళ్ళి (1996)
* ఇంద్రుడు చంద్రుడు (1982)
*యమగోల
*శంకరాభరణం
*యమలీల
*నిన్నే పెళ్ళాడతా
*పౌర్ణమి
*గంధర్వ కన్య
*కోడళ్ళొస్తున్నారు జాగ్రత్త
*ఇంద్రుడు చంద్రుడు
*ప్రెసిడెంట్ పేరమ్మ
*పటాలం పాండు

## మూలాలు

వర్గం:తెలుగు సినిమా నటీమణులు
వర్గం:తెలుగు కళాకారులు
వర్గం:కూచిపూడి నృత్య కళాకారులు
వర్గం:కన్నడ సినిమా నటీమణులు
మమతా మోహన్ దాస్

**మమతా మోహన్‌దాస్** ఒక భారతీయ సినీ నటి, నేపథ్య గాయని. ప్రధానంగా మలయాళ చిత్రాలలోను, కొన్ని తమిళ, తెలుగు సినిమాలలోనూ నటించింది. ఈమెను దర్శకుడు రాజమౌళి తెలుగు తెరకు యమదొంగ చిత్రం ద్వారా పరిచయం చేసాడు. ఆమె రెండు దక్షిణాది ఫిలింఫేర్ పురస్కారాలు, 2006 లో తెలుగులో ఉత్తమ నేపథ్య గాయని పురస్కారాన్ని, 2010 లో మలయాళంలో ఉత్తమ నటి, 2010 లో ఉత్తమ నటిగా కేరళ స్టేట్ ఫిల్మ్ పురస్కారంతో సహా పలు పురస్కారాలను గెలుచుకుంది.

## జీవిత విశేషాలు
మమతా మోహన్‌దాస్ 1984 నవంబరు 14 న మోహన్‌దాస్, గంగ దంపతులకు మలయాళీ కుటుంబంలో జన్మించింది. వీరి కుటుంబం కన్నూరుకు చెందినది. ఆమె 2002 వరకు బహ్రెయిన్ లోని ఇండియన్ స్కూల్ లో చదువుకుంది. ఆమె బెంగళూరులోని మౌంట్ కార్మెల్ కాలేజీలో బ్యాచిలర్ డిగ్రీ చదివింది . ఆమె ఐబిఎం, కళ్యాణ కేంద్ర వంటి సంస్థలకు ప్రింట్ యాడ్స్ కోసం మోడలింగు చేసింది. మైసూర్ మహారాజా, రేమండ్స్ కోసం ర్యాంప్‌పై మోడలింగు చేసింది. మమత కర్ణాటక, హిందూస్థానీ సంగీతాల్లో శిక్షణ పొందింది.   

మమతకు 2011 నవంబరు 11 న బహ్రెయిన్ కు చెందిన వ్యాపారవేత్త ప్రజిత్ పద్మనాభన్ తో నిశ్చితార్థం జరిగింది. వీరికి 2011 డిసెంబరు 28 న కోజికోడ్‌లో వివాహం జరిగింది.  2012 డిసెంబరు 12 న, ఈ జంట విడాకుల కోసం దరఖాస్తు చేసుకున్నారు.  

2010 లో మమతకు క్యాన్సర్ సోకింది. 2010 నుండి హాడ్కిన్స్ లింఫోమాతో పోరాడింది.  2013 ఏప్రిల్‌లో, క్యాన్సర్ జబ్బు తిరగబెట్టింది. తిరిగి వైద్యం చేయించుకుని క్యాన్సరు ముక్తురాలైంది.     
thumb|హోమం సినిమా పోస్టర్|240x240px

## మమతా మోహన్ దాస్ నటించిన తెలుగు చిత్రాలు
* యమదొంగ
* కృష్ణార్జున
*హోమం (2008)
* రుద్రంగి (2023)
* మహారాజ (2024)

## మూలాలు

వర్గం:తెలుగు సినిమా నటీమణులు
వర్గం:1985 జననాలు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:క్యాన్సరు వ్యాధి నుండి కోలుకున్న వ్యక్తులు
రంజన్ మదుగల్లె

thumb|రంజన్ మధుగలె
1959, ఏప్రిల్ 22న కాండీలో జన్మించిన **రంజన్ మధుగలె** (Ranjan Senerath Madugalle) శ్రీలంకకు చెందిన మాజీ క్రికెట్ ఆటగాడు. 1993లో ఇతడు మ్యాచ్ రెఫరీగా బాధ్యతలు స్వీకరించాడు. 1979లో అంతర్జాతీయ క్రికెట్ కౌన్సిల్ ట్రోఫీలో తొలిసారిగా జట్టుకు ప్రాతినిధ్యం వహించి 1988 వరకు జట్టుకు సేవలందించాడు. 1982లో శ్రీలంక జట్టు తొలి టెస్ట్ మ్యాచ్‌లో 65 పరుగులు సాధించిఈన్నింగ్సులో టాప్ స్కోరర్‌గా నిలవడమే కాకుండా అర్జున రణతుంగతో కలిసి 99 పరుగుల భాగస్వామ్యాన్ని నెలకొల్పినాడు.

## వన్డే క్రికెట్
మధుగలె 1984 వరకు ఒక్క అంతర్జాతీయ వన్డే మినహా అన్నింటిలో జట్టు తరఫున పాల్గొన్నాడు. కాని 25 వన్డేలు పూర్తయ్యే సరికి అతని ఖాతాలో ఒకేఒక్క అర్థసెంచరీ చేరింది. కెరీర్ మొత్తంలో 63 వన్డేలు ఆడిననూ సాధించిన అర్థసెంచరీలు 3 మాత్రమే. వన్డేలలో అతడి అత్యధిక స్కోరు 73 పరుగులు. సగటు 18.62, మొత్తం పరుగులు 950.
## టెస్ట్ క్రికెట్
మధుగలె 21 టెస్టులలో 29.39 సగటుతో 1029 పరుగులు సాధించాడు. అందులో 1 సెంచరీతో సహా 7 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 103 పరుగులు. 
## జట్టు కెప్టెన్‌గా
రంజన్ మధుగలె 1988లో జట్టు నాయకత్వ హోదా పొందినాడు. కాని ఆస్ట్రేలియా, ఇంగ్లాండులతో జరిగిన పోటీలలో ప్రతిభను చూపలేకపోయాడు. వన్డేలలో కూడా 13 మ్యాచ్‌లకు నాయకత్వం వహించి రెండింటిని గెలిపించాడు. నాయకత్వం సమయంలో తన బ్యాటింగ్ పరిస్థితి పూర్తిగా దిగజారింది. అతడి చివరి వన్డేలో 1988లో పాకిస్తాన్ పై శ్రీలంక విజయం సాధించిననూ అతను బ్యాటింగ్ చేయలేదు.

## బయటి లింకులు
*Cricinfo - meet the match referee (retrieved 17 August 2005)
*Player Profile: Ranjan Madugalle from Cricinfo
*Ranjan Madugalle : The unforgetful Lankan  From Cricinfo.com, September 2006

వర్గం:1959 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ కెప్టెన్లు
వర్గం:జీవిస్తున్న ప్రజలు
మహేశ్వరి (నటి)

**మహేశ్వరి** తెలుగు సినిమా నటి. ఈమె ప్రముఖ సినిమా నటి శ్రీదేవికి అక్క అయిన సూర్యకళ కుమార్తె. నీకోసం చిత్రానికి గానూ ఉత్తమ నటిగా నంది పురస్కారాన్ని అందుకుంది.
## వృత్తి
మహేశ్వరి తన 16వ యేట 1994లో భారతీరాజా దర్శకత్వంలో వెలువడిన తమిళ సినిమా కరుత్తమ్మలో తొలిసారిగా నటించింది. తెలుగులో ఈమె మొదటి సినిమా గులాబి. ఈ సినిమాతో ఈమె పాపులర్ అయ్యింది. ఈమె తెలుగు, తమిళ, కన్నడ చిత్రాలలో నటించింది. ఈమె జగపతి బాబు, జె.డి.చక్రవర్తి, రవితేజ, అజిత్ కుమార్, విక్రం, ప్రభు, అర్జున్ సర్జా, ప్రభుదేవా, శివరాజ్‌కుమార్ వంటి హీరోల సరసన నటించింది. 2003 నుండి 2014 మధ్యకాలంలో ఈమె కొన్ని తమిళ, తెలుగు టెలివిజన్ సీరియళ్ళలో కూడా నటించింది. నటన వృత్తి మానివేసిన తరువాత ఈమె హైదరాబాద్ లో ఫ్యాషన్ డిజైనర్‌గా మారి "మహే అయ్యప్పన్" అనే పేరుతో ఒక స్టోర్‌ను తెరచింది. దీనిని ఆమె పిన్ని శ్రీదేవి ప్రారంభించింది. 

## నటించిన తెలుగు చిత్రాలు

## టెలివిజన్ సీరియల్

## పురస్కారాలు
* నంది ఉత్తమ నటి పురస్కారం - నీ కోసం

## మూలాలు

## బయటి లింకులు
*ఐ.ఎమ్.బి.డి.లో మహేశ్వరి పేజీ.

వర్గం:తెలుగు సినిమా నటీమణులు
వర్గం:నంది ఉత్తమ నటీమణులు
వర్గం:తమిళ సినిమా నటీమణులు
వర్గం:1977 జననాలు
వర్గం:కన్నడ సినిమా నటీమణులు
వర్గం:టెలివిజన్ నటీమణులు